**ΔΡΑΣΕΙΣ ALLERGAN HELLAS, COVID – 19**

Στο πλαίσιο της εθνικής προσπάθειας αντιμετώπισης της νόσου Covid-19, και ακολουθώντας τις συστάσεις του Παγκόσμιου Οργανισμού Υγείας (ΠΟΥ) και των Ελληνικών αρχών (ΕΟΔΥ) για τη μείωση της εξάπλωσης της νόσου, η **Allergan Hellas** εφάρμοσε από την πρώτη στιγμή, μεταξύ άλλων, μέτρα αποφυγής των κοινωνικών επαφών για την εξασφάλιση της ασφάλειας των εργαζομένων, των ασθενών και των συνεργατών.

* Ειδικότερα, έχουμε αναστείλει όλες τις κατ’ ιδίαν συναντήσεις των επιστημονικών συνεργατών της Εταιρίας μας με τους Επιστήμονες Υγείας.
* Υιοθετήσαμε άμεσα την εξ ’αποστάσεως εργασία/τηλεργασία για το σύνολο του προσωπικού μας.
* Eπιπλέον, έχουμε λάβει τα παρακάτω μέτρα ώστε να περιορίσουμε τις επιπτώσεις της πανδημίας:
* Ενημερωτικά emails με τα μέτρα που πρέπει να ακολουθούμε για να παραμείνουμε όλοι ασφαλείς και υγιείς.
* Ηλεκτρονική πλατφόρμα με συμβουλές για την διατήρηση της σωματικής και ψυχικής υγείας των εργαζομένων.
* Τηλεφωνική γραμμή ψυχολογικής υποστήριξης για τους εργαζόμενους και τα μέλη της οικογένειας τους.
* Ηλεκτρονικά εκπαιδευτικά προγράμματα με εστίαση στην ανάπτυξη νέων δεξιοτήτων και ενίσχυση υπαρχουσών.
* Διαδικτυακές εβδομαδιαίες συναντήσεις με όλη την ομάδα.
* Ομάδα κοινωνικής δικτύωσης όπου οι συμμετέχοντες μοιράζονται άρθρα κοινωνικού ενδιαφέροντος.

Η Εταιρία μας με αυξημένο το αίσθημα ευθύνης έναντι της κοινωνίας, των ασθενών, των δικών μας ανθρώπων αλλά και με διάθεση πραγματικής στήριξης αυτές τις κρίσιμες ώρες:

* Υποστήριξε την πρωτοβουλία του ΣΦΕΕ για τη δωρεά νοσοκομειακού εξοπλισμού και υγειονομικού υλικού στο Υπουργείο Υγείας. Συγκεκριμένα, αγόρασε και δώρισε στο Υπουργείο Υγείας ένα παρακλίνιο monitor παρακολούθησης πολλαπλών παραμέτρων.
* Υποστήριξε με εξοπλισμό το κοινωνικό ιατρείο του Δήμου Αθηναίων.
* Παρείχε υλική υποστήριξη στο Γηροκομείο Αθηνών.

Ως οργανισμός έχουμε λάβει τα απαραίτητα μέτρα για να διασφαλίσουμε την ομαλή συνέχεια της επιχειρησιακής μας λειτουργίας και να εξασφαλίσουμε την απρόσκοπτη διάθεση των προϊόντων μας στους ασθενείς.

* Σταθήκαμε και στεκόμαστε εμπράκτως δίπλα στους Επαγγελματίες Υγείας με ηλεκτρονικά προγράμματα επιστημονικής ενημέρωσης και εκπαίδευσης, εστιασμένα και προσαρμοσμένα στις  νέες εξελιγμένες τεχνικές και τα νεότερα δεδομένα και πρακτικές.
* Τα τμήματα προμηθειών και εξυπηρέτησης πελατών μας λειτουργούν κανονικά.

Η υγεία και η ασφάλεια όλων μας, όπως και η ικανοποίηση των αναγκών των ασθενών, αποτελούν για εμάς κύρια προτεραιότητα.